wickkiey/tamil-wikipedia-markdown huggingface dataset:
# வி. கே. சிறீகண்டன்



**வி. கே. சிறீகண்டன்** (*V. K. Sreekandan*) இந்தியாவைச் சேர்ந்த ஓர் அரசியல்வாதியாவார். வெள்ளாளத் கொச்சுகிருட்டிணன் நாயர் சிறீகண்டன் என அழைக்கப்படும் இவர் கேரளாவைச் சேர்ந்தவர். இந்திய தேசிய காங்கிரசு கட்சியின் உறுப்பினரான இவர் பாலக்காடு மாவட்ட காங்கிரசு கட்சியின் தலைவருமாவார். சிறீகண்டன் இந்தியாவின் 17ஆவது மக்களவையின் பாலக்காடு மக்களவைத் தொகுதியின் நாடாளுமன்ற உறுப்பினராகவும் உள்ளார். 2019 ஆம் ஆண்டு நடைபெற்ற மக்களவை தேர்தலில், பாலக்கோடு தொகுதியில் ஐக்கிய சனநாயக முன்னணியின் வேட்பாளரை எதிர்த்து போட்டியிட்டு இவர் வெற்றி பெற்றார்.
# அசோக் குமார் சவுகான்



**அசோக் குமார் சவுகான்** (*Ashok Kumar Chauhan*) (அசோக் குமார் அல்லது அசோக் சௌஹான் என அறியப்படுகிறார்) பாரதிய ஜனதா கட்சியைச் சேர்ந்த ஒரு இந்திய அரசியல்வாதி ஆவார். முன்னதாக ஆம் ஆத்மி கட்சியின் உறுப்பினராக இருந்த இவர், தில்லி மாநில சட்டமன்றத்தில் உள்ள அம்பேத்கர் நகர் தொகுதியின் சட்டமன்ற உறுப்பினராக இருந்தார்.  

## அரசியல் வாழ்க்கை
2013 டெல்லி சட்டப் பேரவைத் தேர்தலில் அம்பேத்கர் நகர் தொகுதியில் ஆம் ஆத்மி வேட்பாளராக சவுகான் அறிவிக்கப்பட்டார். இவர் 11670 வாக்குகள் வித்தியாசத்தில் பாரதிய ஜனதா கட்சியின் குஷி ராம் சுனாரை தோற்கடித்து, அந்த இடத்தை வென்றார்  

2014 ஆம் ஆண்டில், ஆம் ஆத்மி கட்சிக்குள் அரவிந்த் கெஜ்ரிவாலின் சர்வாதிகார ஆட்சியைக் கண்டு, பாரதிய ஜனதா கட்சியில் இணைந்ததாக தெரிவித்தார். இவர் சுதந்திரமான பேச்சு மற்றும் ஆக்கபூர்வமான விமர்சனத்தின் கருத்தை நம்புவதாகவும், சமூக-பொருளாதார நிலைப் படிநிலையில் மிகவும் தாழ்ந்த நிலையில் வாழும் லட்சக்கணக்கான ஏழைகளின் வாழ்க்கையை மாற்றுவதாக சபதம் செய்துள்ளார்.  

2015 டெல்லி சட்டப் பேரவைத் தேர்தலில், இவர் அம்பேத்கர் நகரில் பாரதிய ஜனதா கட்சியின் சார்பில் போட்டியிட்ட இவர் ஆம் ஆத்மி கட்சியின் வேட்பாளர் அஜய் தத்திடம் 42460 வாக்குகள் வித்தியாசத்தில் தோல்வியடைந்தார்.
# டி. என். பிரதாபன்



**டி. என். பிரதாபன்** (*T. N. Prathapan*) இந்தியாவைச் சேர்ந்த ஓர் அரசியல்வாதியாவார். 1960 ஆம் ஆண்டு மே மாதம் 12 ஆம் தேதியன்று தளிக்குளத்தில் தொடுங்கல் நாராயணன் மற்றும் காளிக்குட்டி தம்பதியருக்கு இவர் மகனாகப் பிறந்தார். கேரள மாநிலம் திருச்சூரைச் சேர்ந்த இவர் இந்திய தேசிய காங்கிரசு கட்சியின் உறுப்பினராக உள்ளார். தற்போது திருச்சூர் மக்களவைத் தொகுதியின் நாடாளுமன்ற உறுப்பினராக பணியாற்றுகிறார். 2011 ஆம் ஆண்டில் கேரள சட்டமன்றத்திற்கு நடைபெற்ற தேர்தலில் கொடுங்கல்லூர் சட்டமன்றத் தொகுதியில் வெற்றி பெற்று சட்டமன்ற உறுப்பினராகவும் இருந்தார். முன்னதாக இவர் 2001 ஆம் ஆண்டு மற்றும் 2006 ஆம் ஆன்டுகளிலும் நாட்டிகை சட்டமன்றத் தொகுதியில் இருந்து தேர்ந்தெடுக்கப்பட்டு கேரள சட்டமன்றத்தில் உறுப்பினராக இருந்துள்ளார்.  

டி. என். பிரதாபன் 2019 ஆம் ஆண்டில் நடைபெற்ற இந்தியப் பொதுத் தேர்தலில் கேரளாவிலிருந்து திருச்சூர் தொகுதியில் போட்டியிட்டு இந்திய தேசிய காங்கிரசி பிரதிநிதியாக நாட்டளுமன்றத்தில் பணியாற்றிவருகிறார்.
# தாமசு சாழிகடன்



**தாமசு சாழிக்கடன்** (*Thomas Chazhikadan*) இந்தியாவைச் சேர்ந்த ஓர் அரசியல்வாதியாவார். பட்டயக் கணக்காளர், கோட்டயம் மக்களவைத் தொகுதியில் இருந்து தற்போதைய தேர்ந்தெடுக்கப்பட்ட நாடாளுமன்ற உறுப்பினர், 1991 ஆம் ஆண்டு முதல் 2011 ஆம் ஆண்டு வரை கேரளாவின் ஏற்றுமானூர் சட்டமன்ற தொகுதியின் முன்னாள் சட்டமன்ற உறுப்பினர் என பன்முகங்களுடன் இவர் அறியப்படுகிறார். 2019 ஆம் ஆண்டு நடைபெற்ற மக்களவைத் தேர்தலில் கோட்டயத்தில் இருந்து கேரள காங்கிரசு (எம்) வேட்பாளராகப் போட்டியிட்டு வெற்றி பெற்றார். இவர் கேரள காங்கிரசு (மணி) கட்சியைச் சேர்ந்தவராவார்.  

அரசியல்வாதியான பாபு சாழிக்கடனின் அண்ணன் என்று இவர் அறியப்படுகிறார். ஏற்றுமானூர் சட்டமன்றத் தொகுதியின் அசல் வேட்பாளராக இருந்த பாபு சாழிக்கடன் 1991 தேர்தல் பிரச்சாரத்தின் போது மின்னல் தாக்கி கொல்லப்பட்டார்.  

தாமசு சாழிகடன் இப்போது கேரளாவின் கோட்டயத்தில் உள்ள பட்டய கணக்காளர் நிறுவனமான தாமசு சாழிக்கடன் & இணையர்கள் நிறுவனத்தின் பங்குதாரராக உள்ளார்.  

## ஆரம்ப கால வாழ்க்கை
தாமசு சாழிக்கடன் 25 செப்டம்பர் 1952 ஆம் ஆண்டு செப்டம்பர் மாதம் 25 ஆம் தேதியன்று கோட்டயத்தில் உள்ள வெளியன்னூரில் சிரியாக்கு மற்றும் ஏலியம்மா சாழிகடன் ஆகியோருக்கு மகனாகப் பிறந்தார். ஒய்எம்சிஏ போன்ற பல சமூக சேவைக் கழகங்களில் உறுப்பினராக இருந்தார்; அரிமா சங்க உறுப்பினராகவும், கோட்டயம் மாவட்ட கூட்டுறவு சங்கத்தின் தலைவராகவும், நியூ பேங்க் ஆப் இந்தியா அதிகாரிகள் சங்கத்தின் துணைத் தலைவராகவும் பணியாற்றியுள்ளார். கோட்டயத்தில் உள்ள வங்கியாளர்கள் மன்றத்தின் செயலாளராகவும், மகாத்மா காந்தி பல்கலைக்கழக ஆட்சிக்குழு உறுப்பினராகவும் இருந்துள்ளார்.
# சாம்பல் மார்பு வன ஈப்பிடிப்பான்


**சாம்பல் மார்பு வன ஈப்பிடிப்பான்** (*Grey-chested jungle flycatcher*)(*சைனோரிசு அம்ப்ராடிலிசு*) என்பது பழைய உலக ஈப்பிடிப்பான் குடும்பமான மியூசிகாப்பிடேவில் உள்ள ஒரு பறவை சிற்றினமாகும். இது புரூணை, இந்தோனேசியா, மலேசியா மற்றும் தாய்லாந்து ஆகிய நாடுகளில் காணப்படுகிறது. இதன் இயற்கை வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல சதுப்புநிலங்கள் ஆகும். இது வாழ்விட இழப்பால் அச்சுறுத்தப்படுகிறது.
# பாங்காய் வன ஈப்பிடிப்பான்



**பாங்காய் வன ஈப்பிடிப்பான்** (*Banggai jungle flycatcher*)(*சைனோரிசு பெலிங்கென்சிசு*) என்பது பழைய உலகப் பறக்கும் பறவை குடும்பமான மியூசிகாபிடேயில் உள்ள ஒரு வகை குருவி சிற்றினம் ஆகும். இது இந்தோனேசியாவில் உள்ள பெலெங்கில் மட்டும் காணப்படும் அகணிய உயிரி. இங்கு இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நிலக் காடுகளாகும்.
# நாகுடி



**நாகுடி** என்பது இந்தியாவில் தமிழ்நாட்டில், புதுக்கோட்டை மாவட்டம், அறந்தாங்கி வருவாய்த் தொகுதியில் உள்ள ஒரு கிராமம்.  

## மக்கள்தொகை
2001 மக்கள்தொகை கணக்கெடுப்பின்படி, நாகுடியில் 211 ஆண்கள் மற்றும் 219 பெண்கள் என மொத்தம் 430 பேர் இருந்தனர். மொத்த மக்கள் தொகையில் 254 பேர் கல்வியறிவு பெற்றவர்கள்.
# இடையர் (புதுக்கோட்டை)



**இடையர்** (*Edaiyar*) என்பது இந்தியாவின் தமிழ்நாடு மாநிலம் புதுக்கோட்டை மாவட்டத்தின், அறந்தாங்கி வருவாய்த் தொகுதியில் உள்ள ஒரு கிராமம்.  

## மக்கள்தொகை
2011 மக்கள்தொகை கணக்கெடுப்பின்படி, இடையார் கிராமத்தின் மொத்த மக்கள்தொகை 572 ஆகும். இதில் 269 ஆண்கள் மற்றும் 303 பெண்கள் ஆவர். மொத்த மக்கள்தொகையில் 78.63 சதவிகித மக்கள் பேர் கல்வியறிவு பெற்றவர்கள்.
# மக்மூத் பெகடா


சுல்தான் **மக்மூத் பெகடா** அல்லது **முதலாம் மக்மூத் ஷா** (*Mahmud Begada* or *Mahmud Shah I*) ( ஆட்சி. 25 மே 1458 – 23 நவம்பர் 1511 ) குசராத்து சுல்தானகத்தின் மிக முக்கியமான சுல்தான் ஆவார். இளம் வயதிலேயே அரியணையில் அமர்ந்த இவர், பாவாகத் மற்றும் ஜூனாகத் கோட்டைகளை வெற்றிகரமாக போர்களில் கைப்பற்றினார். இது இவருக்கு *பெகடா* என்ற பெயரைக் கொடுத்தது. சம்பானேரை தலைநகராக நிறுவினார்.  

இரண்டாம் குத்புத்தீன் அகமத் ஷாவின் மரணத்திற்குப் பிறகு, பிரபுக்கள் முதலாம் அகமத் ஷாவின் மகனான இவரது மாமா தாவூத் கானை அரியணையில் அமர்த்தினர். ஆனால் அரச குலத்தில் பிறக்காததால் உயர் பதவிகளுக்கு நியமித்து முறையற்ற செயலாகக் கருதப்பட்டது. ஏழு அல்லது இருபத்தேழு நாட்களுக்குள், இவர் பதவி நீக்கம் செய்யப்பட்டார். மேலும் 1459 இல் இவரது ஒன்றுவிட்ட சகோதரர் பதே கான், முதலாம் மக்மூத் ஷா என்ற பட்டத்துடன் பதின்மூன்று வயதில் அரியணையில் அமர்ந்தார்.
# அஜிங்கியதாரா கோட்டை



**அஜிங்கியதாரா கோட்டை** (''Ajinkyatara Fort" ) இந்தியாவின் மகாராட்டிரா மாநிலத்தின் சதாரா மாவட்டத்தின் தலைமையிடமான சதாரா நகரத்தைச் சுற்றியுள்ள 7 மலைகளில் ஒன்றான அஜியங்கியதாரா மலையில் 3,300 அடி உயரத்தில் அமைந்த மலைக்கோட்டை ஆகும்.  

## வரலாறு
சிலாஹர வம்ச மன்னர் போஜ ராஜன் 16ம் நூற்றாண்டில் அஜிங்கியதாரா கோட்டையை நிறுவினார். பின்னர் இக்கோட்டையை பிஜப்பூர் சுல்தானிடமிருந்து மராட்டியப் பேரரசர் சத்திரபதி சிவாஜி கைப்பற்றினார். பின்னர் இக்கோட்டை 1780ல் முகலாயப் பேரரசர் அவுரங்கசீப் வசம் சென்றது. பின்னர் மராட்டிய சத்திரபதி சாகுஜி காலத்தில் இக்கோட்டையைக் கைப்பற்றினார். மூன்றாம் ஆங்கிலேய-மராட்டியப் போரின் முடிவில் 1818ல் இக்கோட்டை பிரித்தானிய இந்தியாவின் ஆட்சியின் கீழ் சென்றது. இந்தியப் பிரிவினை]]க்கு பின்னர் இக்கோட்டை பம்பாய் மாகாணத்துடன் இணைக்கப்பட்டது.  

## இதனையும் காண்க
- இந்தியாவில் உள்ள கோட்டைகளின் பட்டியல்
# அசிநாப்தோகுயினோன்



**அசிநாப்தோகுயினோன்** (*Acenaphthoquinone*) என்பது C<sub>12</sub>H<sub>6</sub>O<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். பல்வளைய அரோமாட்டிக் ஐதரோகார்பனான அசிநாப்தீனின் குயினோன் வழிப்பெறுதியாக இச்சேர்மம் கருதப்படுகிறது. அசிநாப்தோகுயினோன் மஞ்சள் நிறத்தில் காணப்படுகிறது. தண்ணீரில் இது கரையாது. சில வேளாண் வேதிப்பொருள்களையும் சில சாயங்களையும் தயாரிப்பதற்கான முன்னோடி சேர்மமாக அசிநாப்தோகுயினோன் பயன்படுகிறது.  

## தயாரிப்பு
பொட்டாசியம் இருகுரோமேட்டுடன் அசிநாப்தீனைச் சேர்த்து ஆக்சிசனேற்ற வினைக்கு உட்படுத்தினால் ஆய்வகத்தில் அசிநாப்தோகுயினோனை தயாரிக்கலாம். வணிக ரீதியான தயாரிப்பில் பெராக்சைடு சேர்த்து ஆக்சிசனேற்றம் செய்யப்படுகிறது. அதிகப்படியான ஆக்சிசனேற்றம் நாப்தலீன் இருகார்பாக்சிலிக் நீரிலியை அளிக்கிறது.
# சுல்யா சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1962 | எஸ். சுப்பையா நாயக் | இந்திய தேசிய காங்கிரஸ் |
| 1967 | ஏ. ராமச்சந்திரா | சுதந்திராக் கட்சி |
| 1972 | பி. டி. பங்கேரா | இந்திய தேசிய காங்கிரஸ் |
| 1978 | ஏ. ராமச்சந்திரா | ஜனதா கட்சி |
| 1983 | பாகில ஹுக்ரப்பா | பாரதிய ஜனதா கட்சி |
| 1985 | கே. குஷாலா | இந்திய தேசிய காங்கிரஸ் |
| 1989 |  |  |
| 1994 | எஸ். அங்காரா | பாரதிய ஜனதா கட்சி |
| 1999 |  |  |
| 2004 |  |  |
| 2008 |  |  |
| 2013 |  |  |
| 2018 |  |  |
| 2023 | பாகீரதி முருள்யா | } |
# இந்திய இராணுவ விவகாரங்கள் துறை



*இராணுவ விவகாரங்கள் துறை* (*Department of Military Affairs*) (சுருக்கமாக:**DMA**), இந்திய பாதுகாப்பு அமைச்சகத்தின் கீழ் செயல்படும் ஒரு துறை ஆகும். இத்துறையின் அலுவல்-சாரா செயலாளராக பாதுகாப்புப்படைகளின் தலைமைப் படைத்தலைவர் செயல்படுவர். இராணுவ விவகாரங்கள் துறையானது இந்தியப் பாதுகாப்புப் படைகளுக்கும் மற்றும் இந்திய பாதுகாப்பு அமைச்சகத்திற்கும் இடையே பாலமாக செயல்படும்.  
## செயல்பாடு
இராணுவ மற்றும் சிவில் அதிகாரிகளைக் கொண்ட இராணுவ விவகாரங்கள் துறையானது ஆயுதக் கொள்முதல், பயிற்சி மற்றும் பணியாளர்கள் போன்ற பல்வேறு துறைகளில் கூட்டுத் தன்மையை ஊக்குவிக்கும். இராணுவ விவகாரங்கள் துறையானது ஒருங்கிணைந்த பாதுகாப்பு பணியாளர்களின் தலைமையகம், தரைப்படை, வான்படை மற்றும் கடற்படைகளின் தலைமையகத்துடன் தொடர்புடன் இருக்கும். மேலும் முப்படைகளின். கூட்டுத் திட்டமிடல் மூலம் கூட்டுத் தன்மையை மேம்படுத்துதல், வளங்களின் உகந்த பயன்பாட்டிற்கான மறுசீரமைப்பை எளிதாக்குதல் மற்றும் சேவைகளால் உள்நாட்டு தளவாடங்களை பயன்படுத்துவதை மேம்படுத்துதல் ஆகியவற்றை கையாளும்.  

## அமைப்பு
இந்தத் துறையானது இந்திய பாதுகாப்பு அமைச்சகத்தின் கீழ் பாதுகாப்புப்படைகளின் தலைமைப் படைத்தலைவரின் தலைமையில் செயல்படுகிறது. இவரே இத்துறையின் அலுவல்-சாரா அரசுச் செயலராக செயல்படுவர். அரசு செயலரின் கீழ் ஒரு கூடுதல் செயலாளர், ஐந்து இணை செயலர்கள், 13 துணைச் செயலாளர்கள் மற்றும் இருபத்தைந்து சார்புச் செயலாளர்கள் செயல்படுவர்.
# காசாக்கரையிலுள்ள நகரங்களின் பட்டியல்



யின் நிலப்படம்]]  

காசாவிலுள்ள ஹமாஸ் அரசாங்கத்தின் ஆளுகைக்குட்பட்ட 5 ஆளுநரகங்களில் அடங்கும் நகரங்கள் இங்கு பட்டியலிடப்பட்டுள்ளன.  

## வரலாறு
மேற்குக் கரை, காசாக்கரை ஆகியவை குறித்த 1995 ஆம் ஆண்டு இடைக்கால ஒப்பந்தங்களின் அடிப்படையில், பாலத்தீனியர்கள் அதிகம் வாழுமிடங்களுக்கான (நிலப்பரப்பு A மற்றும் B) பொதுமக்கள் விவகாரங்களை பலத்தீன தேசிய ஆணையம் தனது கட்டுப்பாட்டில் எடுத்துக்கொண்டது. (கிழக்கு ஜெருசலத்தின் நகர எல்லைக்கு உட்பட்ட பகுதிகள் இங்கு விதிவிலக்கு ஆகும்) நிலப்பரப்பு Bக்கு உரிய பாதுகாப்பு விவகாரங்களுக்கு இசுரேல் பொறுப்பேற்றுக்கொண்டது.  

பாலத்தீனிய புள்ளியியல் நடுவண் செயலகம் தனது அலுவல்முறை மக்கட்தொகை கணக்கெடுப்பினை 1997 ஆம் ஆண்டில் முதன்முதலாக செய்தது. அதன் பிறகு உத்தேசமான கணக்கீட்டின் அடிப்படையிலேயே மக்கட்தொகை குறித்த தரவு அறிவிக்கப்படுகிறது. கடைசியாக 2006 ஆம் ஆண்டில் மக்கட்தொகை குறித்த தரவு வெளியிடப்பட்டது. 2007 ஆம் ஆண்டு நடந்த 'காசாவிற்கான போராட்டம்' நிகழ்விற்குப் பிறகு, ஹமாஸ் குழுவால் காசாக்கரை நிர்வகிக்கப்படுகிறது.  

## நகரங்களின் பட்டியல்

| பனி சுகெலா | بني سهيلا | கான் யூனிசு | நிலப்பரப்பு A | align=32,800 |  |
| --- | --- | --- | --- | --- | --- |
| பியிட் கனவுன் | بيت حانون | வடக்கு காசா | நிலப்பரப்பு A | align=32,200 |  |
| பியிட் லகியா | بيت لاهيا | வடக்கு காசா | நிலப்பரப்பு A | align=59,500 |  |
| டெயிர் அல்-பலா | دير البلح | தீர் அல்-பலகு ஆளுநரகம் | நிலப்பரப்பு A | align=62,200 |  |
| காசா நகரம் | غزة هاشم | காசா | நிலப்பரப்பு A | align=830,700 |  |
| ஜபலியா | جباليا | வடக்கு காசா | நிலப்பரப்பு A | align=82,900 |  |
| கான் யூனிசு | خان يونس | கான் யூனிசு | நிலப்பரப்பு A | align=179,800 |  |
| ரஃபா | رفح | ரஃபா | நிலப்பரப்பு A | align=71,000 | } |
# நூக்கலா நரோதம் ரெட்டி



**நூக்கலா நரோதம் ரெட்டி**, (Nookala Narotham Reddy) இந்தியாவைச் சேர்ந்த ஓர் அரசியல்வாதியாவார். சுருக்கமாக நூ. நரோத்தம் ரெட்டி என்று அழைக்கப்படுகிறார். உசுமானியா பல்கலைக்கழகத்தின் துணைவேந்தராகவும் மாநிலங்களவை உறுப்பினராகவும் இருந்தார்.  

சிறீ ரங்கா ரெட்டியின் மகனாக வாரங்கல் மாவட்டத்தில் உள்ள மனுகொண்டாவில் 1921 ஆம் ஆண்டு மார்ச் மாதம் 23 ஆம் தேதியன்று இவர் பிறந்தார். சுலோச்சனா தேவியை திருமணம் செய்து கொண்டார். இவர்களுக்கு 3 மகன்கள் இருந்தனர். முதுகலை பட்டம் பெற்ற இவர், கோலகொண்டா பத்திரிகையின் ஆசிரியராகவும் பணியாற்றினார்.  

ரெட்டி இந்திய தேசிய காங்கிரசு கட்சியில் உறுப்பினராக இருந்தார். 1956 ஆம் ஆண்டில் ஐதராபாத்து பிரதேச காங்கிரசு கமிட்டி மற்றும் 1960 இல் ஆந்திர பிரதேச மாநில காங்கிரசு கட்சியின் தலைவராக இருந்தார்.  

1956 ஆம் ஆண்டு ஏப்ரல் மாதம் 2 ஆம் தேதி முதல் 1960 ஆம் ஆண்டு மார்ச்சு மாதம் 15 ஆம் தேதி வரையிலும், மீண்டும் ஏப்ரல் 3, 1962 ஆம் ஆண்டு ஏப்ரல் மாதம் 3 ஆம் தேதி முதல் 1968 ஆம் ஆண்டு ஏப்ரல் மாதம் 2 ஆம் தேதி வரையிலும் மாநிலங்களவை உறுப்பினராக இருந்தார்.  

சுமார் இரண்டு தசாப்தங்களாக உசுமானியா பல்கலைக்கழகத்தின் அதிகாரிகள் கூட்டமைப்பு உறுப்பினராக இருந்தார். 1972 ஆம் ஆண்டு முதல் 1975 ஆம் ஆண்டு வரை பல்கலைக்கழகத்தின் துணைவேந்தராக தேர்ந்தெடுக்கப்பட்டார்  

ஆந்திர பிரதேச லலித் கலா அகாடமியின் தலைவராகவும் தேசிய லலித் கலா அகாடமியின் பொதுக்குழு உறுப்பினராகவும் இருந்தார்.  

ரெட்டி 1984 ஆம் ஆண்டு மார்ச் மாதம் 14 ஆம் தேதியன்று இறந்தார்.
# மகுண்ட சுப்பராம ரெட்டி



**மகுண்ட சுப்பராம ரெட்டி** (*Magunta Subbarama Reddy*) இந்தியாவைச் சேர்ந்த ஓர் அரசியல்வாதியாவார். 1947 ஆம் ஆண்டு நவம்பர் மாதம் 26 ஆம் தேதியன்று நெல்லூர் மாவட்டத்தில் மகுண்ட ராகவ ரெட்டிக்கு மகனாக இவர் பிறந்தார். 1991 ஆம் ஆண்டு நடைபெற்ற பொதுத் தேர்தலில் ஓங்கோல் மக்களவைத் தொகுதியில் காங்கிரஸ் (ஐ) சார்பில் போட்டியிட்டு வெற்றி பெற்றார். 1991 முதல் 1996 வரை மக்களவை உறுப்பினராக நாடாளுமன்றத்தில் பிரதிநிதித்துவப்படுத்தினார்.  

## வாழ்க்கைக் குறிப்பு
மகுண்ட சுப்பராம ரெட்டி கர்நாடகா மாநிலம் தும்கூரில் பொறியியல் படித்துவிட்டு படிப்பை இடையில் நிறுத்திக் கொண்டார். 1967 ஆம் ஆண்டு பிப்ரவரியில் பார்வதியை திருமணம் செய்து கொண்டார். இவர்களுக்கு ஒரு மகன் மற்றும் 1 மகள் உள்ளனர்.  

பாலாச்சி குழுமத்தின் நிறுவனராக மகுண்ட சுப்பராம ரெட்டி அறியப்படுகிறார். மகுண்டா சுப்பராமிரெட்டி அறக்கட்டளை மூலம் இலவச குடிநீர் விநியோகம் செய்து சமூகப்பணியாற்றினார். நெல்லையில் உள்ள ரங்கநாதசுவாமி கோவிலின் அறங்காவலராக இருந்தார். சென்னை கலாசாகர் கல்வி நிறுவனத்தின் துணைத் தலைவராகப் பணியாற்றினார். ஏழைகளுக்கு இலவச குடிநீர் விநியோகம், கோயில்கள் கட்டுதல், சமுதாயக் கூடங்கள், நலிந்த பிரிவினருக்கு திருமண மண்டபங்கள் கட்டுதல் போன்ற சேவை நிகழ்ச்சிகளில் பங்கேற்றார்.
# குரோக்கர் வன ஈப்பிடிப்பான்


**குரோக்கர் வன ஈப்பிடிப்பான்** (*Crocker jungle flycatcher*)(*சைனோரிசு ருபிகிரிசா*) என்பது பழைய உலக ஈப்பிடிப்பான் குடும்பமான மியூசிகாபிடேயில் உள்ள ஒரு பாசரின் பறவை சிற்றினம் ஆகும். இது போர்னியோவில் மட்டும் காணப்படும் அகணிய உயிரி. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.  

குரோக்கர் வன ஈப்பிடிப்பான் 2021-ல் பன்னாட்டு பறவையிலாளர்கள் சங்கத்தினால் செம்பழுப்பு வால் வன ஈப்பிடிப்பானிலிருந்து (*சைனோரிசு ரூபோகாடேடா*) தனித்தனி சிற்றினமாகப் பிரிக்கப்பட்டது.
# அணிக்குதிச்சான் வடக்கு


**அணிக்குதிச்சான் வடக்கு** (*Anikudichan North*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள உடையார்பாளையம் வட்டத்தில் உள்ள ஒரு கிராமம் ஆகும். இந்த ஊராட்சி, ஜெயங்கொண்டம் சட்டமன்றத் தொகுதிக்கு உட்பட்டதாகும்.  

## மக்கள்தொகை
2001 மக்கள்தொகை கணக்கெடுப்பின்படி, அணிக்குதிச்சான் (வடக்கு) கிராமத்தில் 796 ஆண்கள் மற்றும் 727 பெண்கள் என மொத்தம் 1523 பேர் இருந்தனர்.
# குவாதம் இ ரசூல்



**குவாதம் இ ரசூல்** (*Qadam e Rasool*) இந்தியாவின் ஒடிசா மாநிலம் கட்டாக்கில் அமைந்துள்ளது. இது ஒடிசாவில் உள்ள முகலாய கட்டிடக்கலையின் ஒரு புனிதத் தலமாகும். குவாதம் ரசூல் வளாகத்தில் ஏராளமான தர்காக்கள், மோட்டி, குவாதம் இ ரசூல் என்ற பெயர்களில் இரண்டு பள்ளிவாசல்கள் , பல கல்வெட்டுகள் உள்ளன.  

ஆராய்ச்சியாளர் முகமது யாமின் கூறுகையில், "கட்டிடக்கலைப்படி இது முகலாய காலத்து அழகிய கோயில், ஆனால் ஒடியா பாணியில் கட்டப்பட்ட ஒரு கோயில் கட்டிடம் என்கிறார். எனவே, இதை ஒடிசாவில் உள்ள இந்து-முசுலிம் கட்டிடக்கலையின் கலவையாக கருதப்படுகிறது."  

## மயானம்
கோயிலின் உள்ளே, ஒரு பெரிய கல்லறை உள்ளது, இதில் சாகீத் பானி, அதாருதீன் முகமது, முகமது மொக்சின், முகம்மது தாகி கான், சயீத் முகமது, பேகம் பதார் உன் நிசா அக்தர், அப்சல்-உல் அமீன், சிக்கந்தர் ஆலம், உசைன் ராபி காந்தி ஆகியவர்களின் உடல்கள் . புதைக்கப்பட்டுள்ளன. இந்த ஆலயத்தில் பல பாரசீக கல்வெட்டுகளும் உள்ளன.
# ஆஃப்ரின் ஆறு


**ஆஃப்ரின் ஆறு** (*Afrin River*) ( *நஹ்ர் இஃப்ரீன்* ; Kurdish ; வடக்கு சிரிய மொழி : *நஹர் ʻAfrīn* ; ) துருக்கி மற்றும் சிரியாவில் உள்ள ஒரோண்டசு ஆற்றின் துணை ஆறாகும். இது துருக்கியின் காசியான்டெப் மாகாணத்தில் உள்ள கர்தால் மலைகளில் உயர்ந்து, சிரியாவின் ஆஃப்ரின் நகரத்தின் வழியாக தெற்கே பாய்ந்து, மீண்டும் துருக்கியில் நுழைகிறது. இது முன்னாள் அமிக் ஏரியின் இடத்தில் கராசுவுடன் இணைகிறது, மேலும் இதன் நீர் ஒரு கால்வாய் மூலம் ஒரோண்டேசுக்கு பாய்கிறது.  

ஆற்றின் மொத்த நீளம் 131 கிலோமீட்டர்கள் (81 மைல்) ஆகும். இதில் 54 கிலோமீட்டர்கள் (34 மைல்கள்) சிரியாவில் உள்ளது. கத்தே மாகாணத்தில் இருந்து சுமார் 250,000,000 கன சதுர மீட்டர்கள் (8.8) கன சதுர அடி ஆண்டுதோறும் நீரோட்டம் பாய்கிறது. அதே சமயம் சுமார் 60,000,000 கன சதுர மீட்டர்கள் (2.1 ) கன சதுர அடி அளவிலான நீரோட்டம் சிரியாவில் இருந்து வருகிறது. இந்த ஆறு ஆஃப்ரின் நகரின் வடக்கே ஆஃப்ரின் அணையால் தடுக்கப்பட்டுள்ளது.  

அசிரிய மக்களுக்கு *ஆப்ரே* என்றும் செலூசிட் சகாப்தத்தில் ஆய்னோபாராசு *என்றும்*, ரோமானிய காலத்தில் *உஃப்ரெனஸ்* என்றும் அறியப்பட்டது. அபுல்-ஃபிதா இதை *நஹ்ர் இஃப்ரின்* என்று குறிப்பிடுகிறார்.
# யூனஸ் எம்ரே


**யூனஸ் எம்ரே** ( *Yunus Emre* ) (1238-1328) *டெர்விஸ் யூனஸ்* என்றும் அழைக்கப்படும் இவர் துருக்கிய நாட்டுப்புறக் கவிஞரும் சூபி துருக்கிய கலாச்சாரத்தில் பெரிதும் தாக்கம் ஏற்படுத்தியவருமாவார். *இரிசலேது’ன் நுஷியே* என்ற கவிதை நூல் இவரது மிக முக்கியமான புத்தகமாகும். இவர் பழைய அனத்தோலியன் துருக்கிய மொழியில் எழுதினார். இவரது பெயர், *யூனஸ்* என்பது, *ஜோனா* என்ற ஆங்கிலப் பெயருக்கு இணையான அரபு மொழியாகும். யுனெஸ்கோ பொது மாநாடு 1991 ஆம் ஆண்டை கவிஞர் பிறந்த 750 வது ஆண்டு, சர்வதேச யூனஸ் எம்ரே ஆண்டாக அறிவிக்கும் தீர்மானத்தை ஒருமனதாக நிறைவேற்றியது.  

யூனஸ் எம்ரே புதிய உருவான துருக்கிய இலக்கியத்தின் மீது பெரும் செல்வாக்கு செலுத்தியுள்ளார். இது பாரசீக மற்றும் அரபு மொழிகளின் கலவையாக இருந்தது. *அகமது யெசெவி* மற்றும் *சுல்தான் வாலாட்* ஆகியோருக்குப் பிறகு, நன்கு அறியப்பட்ட கவிஞர்களில் ஒருவர். பாரசீக அல்லது அரபு மொழியில் மட்டும் அல்லாமல், இவரது பிராந்தியத்தில் பேசப்படும் பழைய அனத்தோலியன் துருக்கிய மொழியில் கவிதைகளை இயற்றினார். மத்திய மற்றும் மேற்கு அனத்தோலியாவில் உள்ள மக்களின் பிரபலமான பேச்சுக்கு மிக நெருக்கமாக இவரது எழுத்துகள் இருக்கிறது. இது பல அநாமதேய நாட்டுப்புறக் கவிஞர்கள், நாட்டுப்புறப் பாடல்கள், விசித்திரக் கதைகள், புதிர்கள் மற்றும் பழமொழிகளின் மொழியாகும்.  

## இதனையும் காண்க

- சூபித்துவம்
# ஆனிகுடிச்சான் தெற்கு


**ஆனிகுடிச்சான் தெற்கு** என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள உடையார்பாளையம் வட்டத்தில் உள்ள ஒரு கிராமம் ஆகும்.  

## மக்கள்தொகை
2001 மக்கள்தொகை கணக்கெடுப்பின்படி, அணைகுடிச்சான் (தெற்கு) கிராமத்தில் 1335 ஆண்கள் மற்றும் 1395 பெண்கள் என மொத்தம் 2730 பேர் இருந்தனர்.
# அலி மஸ்ஜித்



**அலி மஸ்ஜித்** (*Ali Masjid*) என்பது கைபர் கணவாயின் குறுகலான புள்ளியாகும். இது பாக்கித்தானின் கைபர் பக்துன்க்வாவின் கைபர் மாவட்டத்தில் அமைந்துள்ளது. இது லாண்டி கோட்டல் (பெசாவரின் மேற்கு) நகரத்திலிருந்து கிழக்கே 10 மைல் (16 கிமீ) தொலைவில் 3,174 அடி (967 மீ) உயரத்தில் உள்ளது. அலி மஸ்ஜித் அருகே உள்ள கைபரின் அகலம் முன்பு இரண்டு முழுமையாக ஏற்றப்பட்ட ஒட்டகங்கள் ஒன்றையொன்று கடந்து செல்ல முடியாத அளவுக்கு குறுகலாக இருந்தது. ஆனால் பின்னர் அது அகலப்படுத்தப்பட்டது.  

## பெயர்த் தோற்றம்
இஸ்லாமிய தீர்க்கதரிசி முகம்மது நபியின் உறவினரான அலீயின் நினைவாக இது பெயரிடப்பட்டது. உள்ளூர் பாரம்பரியத்தின் படி இந்த இடத்திற்கு வருகை தந்த அலியின் நினைவாக இங்கு ஒரு மசூதியும் ஒரு விகாரையும் கட்டப்பட்டுள்ளது. அலியின் கையின் அடையாளங்களைக் கொண்ட ஒரு பெரிய கற்பாறையும் இங்குள்ளது.  

## வரலாறு

போது அலி மசூதிக்கு கீழே உள்ள பள்ளத்தாக்கு]]  
அலி மஸ்ஜித் கைபர் கணவாயில் மிகக் குறுகிய இடத்தில் அமைந்துள்ளது. இது முகம்மது நபியின் உறவினரும் மருமகனுமான `அலி இபின் அபி தாலிப் (சுமார் 600-661) சன்னதியைக் கொண்டுள்ளது. கடம் மற்றும் அலி மஸ்ஜித் இடையே வர்த்தகப் பாதையில் செல்லும் போது, பயணிகள் சன்னதியில் பிரார்த்தனை செய்து கொள்ள தங்கள் வாகனத்தை இங்கே நிறுத்துவார்கள்.  

இப்பகுதி முதலில் ஆப்கானித்தான் அமீரகத்துக்குள் இருந்தது. 1837 ஆம் ஆண்டில் ஆப்கானிய அமீர், தோஸ்த்து முகமது கான் (1793-1863) என்பவரால் அலி மஸ்ஜித் மேலே ஒரு கோட்டை கட்டப்பட்டது. சன்னதியும் கோட்டையும் மிகவும் கரடுமுரடான நிலப்பரப்பில் ஆழமான பள்ளத்தாக்கைக் கண்டும் காணாத வகையில் அமைந்துள்ளது.  

### அலி மஸ்ஜித் இரண்டாவது போர்
நவம்பர் 1878 இல், இரண்டாம் ஆங்கிலேய ஆப்கானியப் போரின் போது, தளபதி சர் சாமுவேல் பிரவுன் தலைமையிலான பெசாவர் பள்ளத்தாக்கு களப் படை, பயாசு முகம்மதுவின் கீழ் ஆப்கானியர்களிடமிருந்து கோட்டையைக் கைப்பற்றியது . ஆங்கிலேயர்கள் பின்னர் அந்த இடத்தில் தங்கள் சொந்த கோட்டையை நிறுவினர். கைபர் கணவாயின் ஒரு முக்கிய இராணுவக் காவல் இடமாக வைத்திருந்தனர். கோட்டையில் ஒரு சிறிய கல்லறை உள்ளது. இதில் இரண்டாம் ஆப்கானித்தான் போரில் வீழ்ந்த பிரித்தானிய வீரர்களின் கல்லறைகள் ஆகும். பள்ளத்தாக்கு சுவர்கள் இங்கு பணியாற்றிய படைப்பிரிவுகளின் அடையாளங்களைக் கொண்டுள்ளன.
# பனமாலிபூர் சட்டமன்றத் தொகுதி


**பனமாலிபூர் சட்டமன்றத் தொகுதி** (*Banamalipur Assembly constituency*) என்பது இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும். இது மேற்கு திரிபுரா மாவட்டத்தின் ஒரு பகுதி ஆகும். இத்தொகுதி திரிபுரா மேற்கு மக்களவைத் தொகுதியின் ஒரு பகுதியாகவும் உள்ளது.  

## சட்டப் பேரவை உறுப்பினர்கள்
| ஆண்டு | சட்டப் பேரவை உறுப்பினர் | கட்சி |
| --- | --- | --- |
| 1977 | பிபேகானந்த் பௌமிக் | சுயேச்சை |
| 1983 | சுகாமோய் சென்குப்தா | இந்திய தேசிய காங்கிரசு |
| 1988 | ரத்தன் சக்ரவர்த்தி |  |
| 1993 |  |  |
| 1998 | மதுசூதன் சாகா |  |
| 2003 | கோபால் சந்திர ராய் |  |
| 2008 |  |  |
| 2013 |  |  |
| 2018 | பிப்லப் குமார் தேப் | இந்திய தேசிய காங்கிரசு |

## தேர்தல் முடிவுகள்
### 2023

### 2018 தேர்தல்

## மேலும் பார்க்கவும்

- திரிபுரா சட்டப் பேரவையின் தொகுதிகளின் பட்டியல்
- மேற்கு திரிபுரா மாவட்டம்
# ஜெரி அல் சமீர்


**ஜெரி அல் சமீர்** (*Jeri Al Samir*) ( ; **ஜெரி அல் சம்மர்** மற்றும் **ஜெரி அல் சமூர்** என்றும் உச்சரிக்கப்படுகிறது) என்பது கத்தாரில் உள்ள உம் சலால் நகராட்சியில் உள்ள ஒரு கிராமம். இது அல் ரயான் நகராட்சியின் எல்லைக்கு அருகில் நகராட்சியின் மத்திய-தெற்கு பகுதியில் அமைந்துள்ளது.  

## சொற்பிறப்பியல்
*ஜெரி* என்பது *கேரி* என்ற அரபு வார்த்தையிலிருந்து உருவானது. கிடைக்கும் நீரினை ஒருங்கிணைத்து பல்வேறு தாவரங்களின் வளர்ச்சியை எளிதாக்கும் பகுதியைக் குறிக்கிறது. கிராமத்தின் பெயரின் இரண்டாம் பகுதி, *சமீர்*, என்பது அங்கு வசித்த ஒரு முக்கிய நபரின் பெயர்.  

## உள்கட்டமைப்பு
2015 ஆம் ஆண்டில், பொருளாதாரம் மற்றும் வர்த்தக அமைச்சகம் கியூ ஆர் 331 மில்லியன் செலவில் கிராமத்தில் ஒரு தளவாட மையத்தை உருவாக்கத் தொடங்குவதாக அறிவித்தது. சுற்றுப்பாதை நெடுஞ்சாலைக்கு அருகில் அதன் சிறப்பான அமைவிடம் மற்றும் ஒப்பீட்டளவில் குறைந்த செயல்பாட்டு செலவுகள் காரணமாக இந்தப் பகுதி தேர்ந்தெடுக்கப்பட்டது. முழுமையாக பணிகள் முடிந்ததும், சரக்குப் போக்குவரத்து மையம் வாகன உதிரிபாகங்கள் மற்றும் இயந்திரங்கள், உணவு மற்றும் பானங்கள், கிடங்கு மற்றும் சேமிப்பு மற்றும் கட்டுமானத் துறைகளில் 21 நிறுவனங்களுக்கு வசதிகளை வழங்கும்.
# பரா ஆறு


**பரா ஆறு** அல்லது **ஃபரா ஆறு** (*Farah River*) ( ; ) மேற்கு ஆப்கானித்தானில் உள்ள ஒரு ஆறாகும். இந்த ஆறு கோர் மாகாணத்தின் கிழக்குப் பகுதியில் உள்ள பேண்ட்-இ பயான் மலைத்தொடரில் உருவாகி ஆப்கானித்தான்- ஈரான் எல்லையில் உள்ள எல்மாந்து சதுப்பு நிலங்களை நோக்கி 560 கிலோமீட்டர்கள் (350 மைல்கள்) பாய்கிறது. பாரா நகரம் ஆற்றங்கரையில் அமைந்துள்ளது, இங்கு வறண்ட காலங்களில், அதன் அகலம் சுமார் மற்றும் சுமார் 60 செமீ (24 அங்குலங்கள்) ஆழத்தைக் கொண்டிருக்கும். பரா ஆற்றின் கீழ் பள்ளத்தாக்கு வளமானதாகவும் நன்கு பயிரிடத்தக்கதாகவும் உள்ளது. The lower valley of the Farah Rud is fertile and well cultivated.
# ஜனமத்தி அனுமத் சாத்திரி


முனைவர் **ஜனமத்தி அனுமத் சாத்திரி** (*Janamaddi Hanumath Sastri*) (1926-2014) ஆந்திரப் பிரதேசத்தின் கடப்பாவைச் சேர்ந்த ஒரு இந்திய எழுத்தாளரும் மொழியியலாளரும் ஆவார். தெலுங்கிலும் ஆங்கிலத்திலும் பல நூல்களை எழுதியுள்ள இவர் கடப்பா எழுத்தாளர்கள் அமைப்பில் நான்கு தசாப்தங்களாக பணியாற்றினார். மேலும், அங்கு சார்லசு பிலிப் பிரௌன் நினைவு நூலகத்தையும் நிறுவினார். இவரது பிரவுன் பற்றிய விரிவான ஆராய்ச்சிக்காக ஞானபீட விருது பெற்ற சி. நாராயண ரெட்டி இவரை *பிரவுன் சாஸ்திரி* என்று அன்புடன் அழைத்தார்.  

இவர் அனந்தப்பூர் மாவட்டத்திலுள்ள இராயதுர்கத்தில் சுப்பண்ணா, ஜனகம்மா தம்பதியருக்கு 1926 இல் பிறந்தார். 1946 ஆம் ஆண்டு பெல்லாரியில் உள்ள அரசு மேல்நிலைப் பள்ளியில் ஆசிரியராகப் பணியாற்றினார்.  

## எழுத்துகள்
சாத்திரி பல்வேறு செய்தித்தாள்கள் மற்றும் வெளியீடுகளில் 2,500 கட்டுரைகளை எழுதியுள்ளார். மேலும், 16 புத்தகங்களையும் எழுதியுள்ளார். குறிப்பிடத்தக்க படைப்புகளில் சி. பி. பிரவுன், மோக்ஷகுண்டம் விஸ்வேஸ்வரய்யா, பெல்லாரி ராகவா ஆகியோரின் வாழ்க்கை வரலாறுகள் அடங்கும்.
# பரணம்


**பரணம்** (*Paranam*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் செந்துறை வட்டத்தில் அமைந்துள்ள ஒரு பெரிய கிராமம் ஆகும்.  

## மக்கள்தொகை
மக்கள்தொகை கணக்கெடுப்பின்படி பரணம் கிராமத்தில் 2,337 ஆண்கள் 2,507 பெண்கள் என மொத்தம் 4844 பேர் இருந்தனர்.
# இராயதுர்கம்


*'இராயதுர்கம்* (*Rayadurgam*) என்பது இந்தியாவின் ஆந்திரப் பிரதேச மாநிலத்தில் உள்ள அனந்தபூர் மாவட்டத்திலுள்ள ஒரு நகரம் ஆகும். இது ஒரு நகராட்சி மன்றத்தால் நிர்வகிக்கப்படுகிறது. இராயதுர்கம் துணிப் பொருட்கள் மற்றும் உற்பத்தி தொழிலுக்கு பெயர் பெற்றது. ஐதராபாத்திலிருந்து சுமார் 451.6 கிமீ (280.6 மைல்) தொலைவில் அமைந்துள்ளது. இப்போது முறையான போக்குவரத்து, நவீன வசதிகளுடன் மெல்ல வளர்ச்சியடைந்து வருகிறது. தேசிய நெடுஞ்சாலை 544DD மூலம் நகரம் ஆந்திரப் பிரதேசம் மற்றும் கர்நாடகாவின் பிற நகரங்களுடன் நன்கு இணைக்கப்பட்டுள்ளது. கர்நாடகாவில் உள்ள பல்லாரி விமான நிலையம் இதன் அருகிலுள்ளது. அதைத் தொடர்ந்து கர்னூல், புட்டபர்த்தி மற்றும் பெங்களூரு நகரங்களும் அருகில் உள்ளது. பெல்லாரி, குண்டக்கல், கூட்டி மற்றும் அனந்தபூர் போன்ற முக்கிய நிலையங்களுடன் இராயதுர்கம் ஒரு தொடர்வண்டி நிலையத்தையும் கொண்டுள்ளது.  

## மக்கள்தொகை
2011 இந்திய மக்கள் தொகைக் கணக்கெடுப்பின்படி, நகரத்தின் மக்கள் தொகை 61,749 பேர். மொத்த மக்கள் தொகையில், 0–6 வயதுக்குட்பட்ட 30,911 ஆண்கள், 30,838 பெண்கள் மற்றும் 7,462 குழந்தைகள் என உள்ளனர். சராசரி கல்வியறிவு விகிதம் 69.60% ஆக உள்ளது. 37,781 கல்வியறிவு பெற்றவர்கள், தேசிய சராசரியான 73.00% ஐ விட கணிசமாகக் குறைவு. நகரில் தெலுங்கு ஆட்சி மொழியாகும். கன்னடம் மற்றும் உருது மொழிகளும் இங்கு பரவலாக பேசப்படுகின்றன
# சன்னாவூர் வடக்கு


**சன்னாவூர் வடக்கு** (*Sannavur North*)என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள அரியலூர் வட்டத்தில் உள்ள ஒரு கிராமம் ஆகும்.  

## மக்கள்தொகை
மக்கள்தொகை கணக்கெடுப்பின்படி சன்னாவூர் வடக்கு கிராமத்தில் 729 ஆண்கள் 768 பெண்கள் என மொத்தம் 1497 பேர் இருந்தனர்.
# சன்னாவூர் தெற்கு


**சன்னாவூர் தெற்கு** (*Sannavur South*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள அரியலூர் வட்டத்தில் உள்ள ஒரு கிராமம் ஆகும்.  

## மக்கள்தொகை
2001 மக்கள்தொகை கணக்கெடுப்பின்படி, சன்னாவூரில் தெற்கு 839 ஆண்கள் மற்றும் 894 பெண்கள் என மொத்தம் 1733 பேர் இருந்தனர்.
# தளவாய் வடக்கு


**தளவாய் வடக்கு** (*Thalavoi North*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள செந்துறை வட்டத்தில் உள்ள ஒரு கிராமம் ஆகும்.  

## மக்கள்தொகை
2001 மக்கள்தொகை கணக்கெடுப்பின்படி, தளவோய் (வடக்கு) கிராமத்தில் 1175 ஆண்கள் மற்றும் 1251 பெண்கள் என மொத்தம் 2426 பேர் இருந்தனர்.
# மூடபித்ரி சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1962 | எஸ். கோபால சாலேனா | இந்திய தேசிய காங்கிரஸ் |
| 2004 |  |  |
| 2008 |  |  |
| 2013 |  |  |
| 2018 | உமாநாதா ஏ. கோட்யான் | பாரதிய ஜனதா கட்சி |
| 2023 | } |  |
**குறிப்பு**
# தளவாய் தெற்கு


**தளவாய் தெற்கு** (*Thalavoi South*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள செந்துறை வட்டத்தில் உள்ள ஒரு கிராமம் ஆகும்.  

## மக்கள்தொகை
2001 மக்கள்தொகை கணக்கெடுப்பின்படி, தளவாய் தெற்கு கிராமத்தில் 1685 ஆண்கள் மற்றும் 1711 பெண்கள் என மொத்தம் 3396 பேர் உள்ளனர்.
# தழுதாழைமேடு


**தழுதாழைமேடு** (*Thaluthalaimedu*) என்பது இந்தியாவின் தமிழ்நாடு மாநிலத்தில் அமைந்துள்ள அரியலூர் மாவட்டத்தில் உள்ள உடையார்பாளையம் தாலுக்காவில் உள்ள ஒரு கிராமம் ஆகும்.  

## மக்கள்தொகை
2001 மக்கள்தொகை கணக்கெடுப்பின்படி, தழுதலைமேடு கிராமத்தில் 2487 ஆண்கள் மற்றும் 2415 பெண்கள் என மொத்தம் 4902 மக்கள் வசித்தனர்.
# தண்டலை


**தண்டலை** (*Thandalai*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள உடையார்பாளையம் வட்டத்தில் உள்ள ஒரு கிராமம் ஆகும். தண்டலை கிராமத்தில் அரசு மேல்நிலைப்பள்ளி ஒன்று உள்ளது. இந்த ஊராட்சி, ஜெயங்கொண்டம் சட்டமன்றத் தொகுதிக்கு உட்பட்டதாகும்.  

## மக்கள்தொகை
2001 மக்கள்தொகை கணக்கெடுப்பின்படி, தண்டலை கிராமத்தில் 2729 ஆண்கள் மற்றும் 2581 பெண்கள் என மொத்தம் 5310 பேர் இருந்தனர்.
# கடன் பத்திரம்



சட்டத்தில், கடன் பத்திரம் என்பது கடனை உருவாக்கும் அல்லது ஒப்புக் கொள்ளும் ஆவணமாகும். கார்ப்பரேட் நிதியில், இந்த சொல் நடுத்தர முதல் நீண்ட கால கடன் கருவிகளைக் குறிக்கிறது, இது பெரிய நிறுவனங்களால் பணம் கடன் வாங்கப் பயன்படுகிறது. சில நாடுகளில் இந்த சொல் பத்திரங்கள், கடன் பங்குகள் அல்லது குறிப்புகளுடன் ஒன்றுக்கொன்று மாற்றாக பயன்படுத்தப்படுகிறது.  

பொதுவாக கடன் பத்திரங்கள் கடன் பத்திரம் வைத்திருப்பவரால் சுதந்திரமாக மாற்றப்படும். கடன் பத்திரம் வைத்திருப்பவர்களுக்கு வாக்களிக்கும் உரிமை இல்லை மற்றும் அவர்களுக்கு வழங்கப்படும் வட்டி நிறுவனத்தின் நிதிநிலை அறிக்கைகளில் உள்ள லாபத்திற்கு எதிராக வசூலிக்கப்படுகிறது.  

அமெரிக்க ஐக்கிய நாடுகளில்,கடனீட்டுப் பத்திரம் ஒரு பாதுகாப்பற்ற கார்ப்பரேட் பத்திரத்தை குறிப்பிடுகிறது; அதாவது, பத்திரத்தின் முதிர்ச்சியின் போது அசல் திரும்பப் பெறுவதற்கு உத்தரவாதம் அளிக்க நிலையான வருமானம் அல்லது சொத்து அல்லது கருவியின் பங்கு இல்லாத ஒரு பத்திரம். அமெரிக்காவில், பங்குகள் அல்லது பத்திரங்களுக்கு பிணை வழங்கப்படும் கடன்கள் 'அடமானப் பத்திரங்கள்' என்று அழைக்கப்படுகின்றன.  

இருப்பினும், ஐக்கிய ராச்சியத்தில் கடன் பத்திரங்கள் பொதுவாகப் பாதுகாக்கப்படுகின்றன. ஆசியாவில், நிலத்தின் மீதான கட்டணத்தின் மூலம் திருப்பிச் செலுத்துதல் பாதுகாக்கப்பட்டால், கடன் ஆவணம் அடமானம் என்று அழைக்கப்படுகிறது; நிறுவனத்தின் பிற சொத்துக்களில் கட்டணம் செலுத்துவதன் மூலம் திருப்பிச் செலுத்துதல் பாதுகாக்கப்பட்டால், ஆவணம் கடன் பத்திரம் என்று அழைக்கப்படுகிறது; எந்த பாதுகாப்பும் சம்பந்தப்படாத இடத்தில், ஆவணம் ஒரு குறிப்பு அல்லது 'பாதுகாப்பற்ற வைப்பு குறிப்பு' என்று அழைக்கப்படுகிறது.  

ஒரு யு.எஸ். கார்ப்பரேஷன் கடன் பத்திரங்களை வெளியிடும் போது (பாதுகாக்கப்பட்ட கார்ப்பரேட் பத்திரங்களை வழங்குவதை விட) பயனடைகிறது, ஏனெனில் முதிர்ச்சியின் போது அசல் திருப்பிச் செலுத்துவதில் அதன் இயல்புநிலைக்கு உத்தரவாதம் அளிக்க ஒரு சொத்து அல்லது வருவாயை வழங்க நிறுவனம் அனுமதிக்கிறது. அதனால், தனித்தனி கணக்குகளை வைத்திருக்க வேண்டிய அவசியமில்லை. கடன் பத்திரத்தை வழங்கும் நிறுவனத்தால் தனி கணக்கில் வைக்கப்படும் சொத்துக்கள் அல்லது நிதிகள் மற்ற நிதி நடவடிக்கைகளுக்கு பயன்படுத்தப்படலாம்.  

## பிரிவுகள்
இரண்டு வகையான கடன் பத்திரங்கள் உள்ளன:  

மாற்றத்தக்க கடனீட்டுப் பத்திரங்கள், இவை மாற்றத்தக்க பத்திரங்கள் அல்லது பத்திரங்கள், அவை முன்னரே தீர்மானிக்கப்பட்ட காலத்திற்குப் பிறகு வழங்கும் நிறுவனத்தின் ஈக்விட்டி பங்குகளாக மாற்றப்படலாம். "மாற்றுத்திறன்" என்பது, கார்ப்பரேட்கள் தாங்கள் வழங்கும் பத்திரங்களை வாங்குபவர்களை மிகவும் கவர்ந்திழுக்கும் வகையில் சேர்க்கக்கூடிய ஒரு அம்சமாகும். வேறுவிதமாகக் கூறினால், இது கார்ப்பரேட் பத்திரங்களுடன் தொடர்புடைய ஒரு சிறப்பு அம்சமாகும். மாற்றும் தன்மையை வாங்குபவருக்கு கிடைக்கும் நன்மையின் காரணமாக, மாற்றத்தக்க கடனீட்டுப் பத்திரங்கள் பொதுவாக மாற்ற முடியாத பெருநிறுவனப் பத்திரங்களைக் காட்டிலும் குறைந்த வட்டி விகிதங்களைக் கொண்டுள்ளன.  

மாற்ற முடியாத கடனீட்டுப் பத்திரங்கள், வெறும் வழக்கமான கடன் பத்திரங்கள், பொறுப்புள்ள நிறுவனத்தின் ஈக்விட்டி பங்குகளாக மாற்றப்பட முடியாது. அவை கடனீட்டுப் பத்திரங்கள், அவற்றுடன் மாற்றத்தக்க வசதிகள் இணைக்கப்படவில்லை. இதன் விளைவாக, அவை பொதுவாக மாற்றத்தக்க சகாக்களை விட அதிக வட்டி விகிதங்களைக் கொண்டுள்ளன.
# கந்ததர் அருவி


**கந்ததர் அருவி** (*Khandadhar Falls, Kendujhar*) இந்தியாவின் ஒடிசா மாநிலத்தில் கேந்துசர் மாவட்டத்தில் அமைந்துள்ளது.  

இந்த அருவி உயர அருவியாகும். இது அடர்ந்த காடுகளுக்கு மத்தியில் உள்ளது. இந்த அருவி பாறை முகத்தில் கீழே விழும்போது தண்ணீரைத் தெளிப்பதன் மூலம் "புகை போன்ற" தோற்றத்தைக் கொண்டுள்ளது.  

## அமைவிடம்

கந்ததர் அருவி ஒடிசாவின் கேந்துசர் நகரத்திலிருந்து 54 கி.மீ. தொலைவில் உள்ளது.  

கந்ததர் அருவி கேந்துசர் மாவட்டத்தில் உள்ள குன்றுகளில் ஒன்றான கந்ததர் மலையில் அமைந்துள்ளது. மலையின் எதிர்புறத்தில், அதே பெயரில் மற்றொரு அருவியும் உள்ளது. கந்ததர் நீர்வீழ்ச்சி, சுந்தர்கட் மாவட்டத்தின் பனேய் உட்பிரிவில் அமைந்துள்ளது.
# தக்கர் பேரூ



**தக்கர் பேரூ** (*Thakkar Pheru*) அலாவுதீன் கில்சியின் நிதி நிர்வாகப் பொருளாளராக இருந்தாவராவார். இவர்  1291 ஆம் ஆண்டு முதல் 1347 ஆண்டு வரை இப்பணியில் செயல்பட்டார்.  

நாணயங்கள், உலோகங்கள் மேலும் ரத்தினங்கள் குறித்த சிறீமால் என்ற வல்லுநனராக அலாவுதீன் கில்சி இவரை நியமித்தார். தனது மகன் ஹேமபாலின் பயன்பாட்டுக்காக இத்துறை தொடர்பான நூல்களை எழுதியிருக்கிறார். 1315 இல் அலாவுதீன் கில்சிஜியின் கருவூலத்தில் தான் கண்ட அளப்பளரிய இரத்தின சேகரிப்புகளைக் பற்றி "இரத்தினப் பரிக்‌சா" என்ற நூலையும்" 1318 ஆம் ஆண்டில் நாணயத் தயாரிப்பு ஆலையில் கிடைத்த அனுபங்களைக் கொண்டு "திரவியபரிக்சா" என்ற நூலையும் எழுதினார். கியாசுதீன் துக்ளக்கின் ஆட்சி வரை இவர் தொடர்ந்து பணியாற்றினார்.  

கணிதம் பற்றி இவர் எழுதிய "கணிதசாரகௌமுதி" என்ற நூலுக்காகவும் அறியப்படுகிறார்.
# புர்லிஜாரன் அருவி



**புர்லிஜாரன் அருவி** (</link> ) என்பது இந்தியாவின் ஒடிசாவில் உள்ள களஹாண்டி மாவட்டத்தில் உள்ள பவானிபட்னாவில் உள்ள ஒரு வற்றாத அருவியாகும். இந்த அருவி 16 மீட்டர் உயரமுடையது. சூரிய ஒளியின் பிரதிபலிப்பு காரணமாகச் சிதறிய நீரில் ஏற்படும் பலவண்ண வானவில்லுக்கு இந்த அருவி பெயர் பெற்றது. இது பொழுது போக்கிற்கான சுற்றுலாத்தலமாகும். இந்த அருவி கார்லாபட் வனவிலங்கு சரணாலயத்திற்கு அருகில் உள்ளது.  

## சுற்றுலா
புர்லிஜாரன் ஒடிசா மாநில நெடுஞ்சாலையான 44-ல் பவானிபட்னாவிலிருந்து தொலைவில் உள்ளது. ஒடிசா மாநில சாலை போக்குவரத்துக் கழகம் மற்றும் தனியார் பேருந்துகள் பவானிபட்னா மற்றும் அருகிலுள்ள பிற நகரங்களுடன் இந்த அருவிக்குப் போக்குவரத்து சேவையினை வழங்குகின்றன.  

## படங்கள்
# தோகாரிசஞ்சாரா


**தோகாரிசஞ்சாரா** (; ) இந்தியாவின் ஒடிசாவின் கலஹண்டி, கோக்சரா, காலிகர் கிராமத்தில் அமைந்துள்ள ஒரு பொழுதுபோக்கு மற்றும் சுற்றுலாத் தலமாகும்.  

## அருவி
காலாஹண்டி, இந்தியா அல்லது ஒடிசாவின் புகழ்பெற்ற வரலாற்று மற்றும் பழமையான இடங்களில் ஒன்றாகும். தோகாரிசஞ்சாரா என்பது கலஹண்டி மற்றும் நபரங்பூர் மாவட்டத்தின் எல்லையில் உள்ள கோகசரா கிராமத்தில் அமைந்துள்ள சுற்றுலாத் தலமாகும். கலாஹண்டியில் உள்ள மற்ற கவர்ச்சிகரமான சுற்றுலா மையங்களை விட இது முற்றிலும் மாறுபட்ட மற்றும் தனித்துவமான இடமாகும். தோகாரிசஞ்சாரா இதன் இரண்டு பிரபலமான நீர்வீழ்ச்சிகளான தோகாகரிதாரா மற்றும் பன்யரகுமாரா (அல்லது பைரவ் தர்) ஆகியவற்றால் பிரபலமானது. மேலும், இதன் அருகாமையில் உள்ள வரலாற்று சிறப்புமிக்க குடஹந்தி குகை இந்த இடத்தை மேலும் முக்கியத்துவப்படுத்துகிறது. ஜவ்வரிசி (குடா) பானை (கந்தி) போல தோற்றமளிப்பதால் குடகந்தி குகை என்று பெயரிடப்பட்டது. இங்கு வரலாற்றுக்கு முந்தைய இலக்கியங்கள், சித்திரக் கல்வெட்டுகள் மற்றும் கல் சுவர்களில் வடிவமைக்கப்பட்ட வரைபடங்களைக் காணலாம்.  

## சுற்றுலா
சுமார் 80 ஆண்டுகளுக்கு முன்பு, இந்த இடத்தில் இராமர் கோயில் கட்டப்பட்டது. இதன் காரணமாக ஒடிசா முழுவதிலுமிருந்து சுற்றுலாப் பயணிகளை ஈர்க்கும் இராம நவமி, ஒவ்வொரு ஆண்டும் 9 நாட்கள் இங்கு நடைபெறும் திருவிழாவாகும்.  

## படங்கள்
### குடாகந்தி

### தோககாரிசஞ்சாரா அருவி

### இராம நவமி
# மேவர் குமார் ஜமாத்தியா



**மேவர் குமார் ஜமாத்தியா** (*Mevar Kumar Jamatia*) திரிபுராவைச் சேர்ந்த திப்ரா இந்திய அரசியல்வாதி ஆவார். இவர் பிப்லப் குமார் தேவ் அமைச்சகத்தில் பழங்குடியினர் நலம் மற்றும் வனத்துறை அமைச்சராக இருந்தவர். இந்தியப் பொதுவுடமைக் கட்சி(மார்க்சிஸ்ட்) வேட்பாளர் அகோர் தெப்பர்மாவை 6,987 வாக்குகள் வித்தியாசத்தில் தோற்கடித்து அசராம்பரி தொகுதியில் இருந்து சட்டமன்ற உறுப்பினரானார். 2022 ஆம் ஆண்டு மே 12 ஆம் அன்று இவர் பதவியில் இருந்து நீக்கப்பட்டு திரபுரா பூர்வகுடி மக்கள் முன்னணிக் கட்சியிலிருந்து தனிமைப்படுத்தப்பட்டார். மேலும், 2023 திரிபுரா சட்டமன்றத் தேர்தலுக்கு மூன்று மாதங்களுக்கு முன்பு இவர் 8 நவம்பர் 2022 அன்று திரிபுரா சட்டமன்ற உறுப்பினர் பதவியை விட்டு விலகி 10 நவம்பர் 2023 அன்று திப்ரா மோதா கட்சியில் சேர்ந்தார்.
# சீலா குமாரி



**சீலா குமாரி மண்டல்** (*Sheela Kumari Mandal*) (பிறப்பு 1970) ஓர் இந்திய அரசியல்வாதி மற்றும் பீகார் மாநிலத்தின் மதுபானி மாவட்டத்தில் உள்ள புல்பரஸ் சட்டமன்றத் தொகுதியில் இருந்து பீகார் சட்டமன்ற உறுப்பினராகப் பணியாற்றுகிறார். ஐக்கிய ஜனதா தளம் சின்னத்தில் வெற்றி பெற்றார். இவர் தற்போது பீகார் அரசாங்கத்தில் போக்குவரத்து மற்றும் தகவல் தொடர்பு அமைச்சராக பணியாற்றி வருகிறார்.  

## தனிப்பட்ட வாழ்க்கை
சீலா குமாரி மண்டல் 1991-ஆம் ஆண்டில் பொறியாளரான சைலேந்திர குமார் மண்டலை மணந்தார். இவர்களுக்கு ஒரு மகன் மற்றும் ஒரு மகள் உள்ளனர்.  

இவரது மாமனார் தானிக் லால் மண்டலும் ஒரு அரசியல்வாதி மற்றும் இவரது மைத்துனர் பாரத் பூசன் மண்டலும் ஒரு அரசியல்வாதி ஆவார். இவர் லௌகாஹா சட்டமன்ற தொகுதியிலிருந்து பீகார் சட்டமன்ற உறுப்பினராகத் தேர்ந்தெடுக்கப்பட்டுள்ளார்.
# நசுருல் இசுலாம்



**நசுருல் இசுலாம்** (*Nazrul Islam*) இந்தியாவைச் சேர்ந்த ஓர் அரசியல்வாதியாவார். 1949 ஆம் ஆண்டு ஆகத்து மாதம் 12 ஆம் தேதியன்று இவர் பிறந்தார். அசாம் மாநிலத்தைச் சேர்ந்த இவர் இந்திய தேசிய காங்கிரசு கட்சியில் உறுப்பினராக இருந்தார். அசாம் சட்டமன்ற உறுப்பினராக இருந்த இவர் 2002 ஆம் ஆண்டு சூன் மாதம் 7 ஆம் தேதி முதல் 20 மே 2016 ஆம் ஆண்டு மே மாதம் 20 ஆம் தேதி வரை அசாமின் தருண் கோகோய் அரசாங்கத்தில் அமைச்சராகவும் இருந்தார். 1996 ஆம் ஆண்டு முதல் முதல் 2021 ஆம் ஆண்டு வரை இலகரிகாட்டு சட்டமன்ற தொகுதியிலிருந்து ஐந்து முறை தொடர்ந்து தேர்ந்தெடுக்கப்பட்டார்.  

நசுருல் இசுலாம் 7 ஜனவரி 2023 ஆம் ஆண்டு சனவரி மாதம் 7 ஆம் தேதியன்று தனது 73 ஆவது வயதில் இறந்தார்.
# இரானா கோசுவாமி



**இரானா கோசுவாமி** (*Rana Goswami*) இந்தியாவைச் சேர்ந்த ஓர் அரசியல்வாதியாவார். 1959 ஆம் ஆண்டு நவம்பர் மாதம் 12 ஆம் தேதியன்று இவர் பிறந்தார். அசாம் மாநிலத்தைச் சேர்ந்த இவர் இந்திய தேசிய காங்கிரசு கட்சியில் உறுப்பினராக இருந்தார். அசாம் மாநில பிரதேச காங்கிரசு கட்சியின் தலைவராகவும் செயல்படுகிறார்.  

இரானா கோசுவாமி 2006 மற்றும் 2011 ஆம் ஆண்டுகளில் இரண்டு முறை அசாம் சட்டமன்றத் தேர்தலில் இயோர்காட்டு தொகுதியில் போட்டியிட்டு அசாம் சட்டமன்றத்திற்கு தேர்ந்தெடுக்கப்பட்டார். 2021 ஆம் ஆண்டு சூலை மாதம் 24 ஆம் தேதியன்று இவர் அசாம் பிரதேச காங்கிரசு கட்சியின் செயல் தலைவராக நியமிக்கப்பட்டார்.
# வடக்கு கலிபோர்னியா


**வடக்கு கலிபோர்னியா** (*Northern California*), மேற்கு அமெரிக்காவில் உள்ள கலிபோர்னியா மாநிலத்தில் வடக்குப் பகுதியில் அமைந்த பெரிய நிலப்பரப்பாகும். இதன் தலைநகரம் சேக்ரமெண்டோ ஆகும். வடக்கு கலிபோர்னியா பகுதி 48 கவுண்டிகளும் சான் ஜோஸ், சான் பிரான்சிஸ்கோ, பிரஸ்னோ, சேக்ரமெண்டோ, ஓக்லாண்ட், ஸ்டாக்டோன், பிரீமாண்ட், மொடேஸ்டோ, சாண்டோ ரோசா, சலினாஸ், ஹேவர்டு, சன்னிவேல், விசலியா, சிகோ, ரெட்டிங், சான் மாட்டியோ, சான் ரபேல், யூரேகா மறறும் சூசன்வில்லே போன்ற 19 நகரங்களும் அமைந்துள்ளது. வடக்கு கலிபோர்னியாவில் ரெட்வுட் காடுகள், யோசெமிட்டி தேசியப் பூங்கா, தாவே ஏரி, சாஸ்தா மலை, மத்திய சமவெளி, சியேரா நிவாடா மலைத்தொடர் மற்றும் சான் பிரான்சிஸ்கோ விரிகுடாப் பகுதிகள் உள்ளது.  
## பொருளாதாரம்
வடக்கு கலிபோர்னியாவின் பொருளாதாரம் மென்பொருட்கள், குறைகடத்திகள், மின்னணுப் பொருட்கள், உயிரி தொழில்நுட்பம், சுற்றுசூழல் பொறியியல், நிதித்துறை மற்றும் மருத்துவ உபகரணங்கள் உற்பத்தியில் வடக்கு கலிபோர்னியா உலகின் முதலிடத்தில் உள்ளது. மேலும் சுற்றுலா, கப்பல் போக்குவரத்து, உற்பத்தித் துறைகள், வேளாண்மைத் தொழிலிலும் சிறந்து விளங்குகிறது.  
## தட்ப வெப்பம்
கொண்ட வடக்கு கலிபோர்னியா]]  

வடக்கு கலிபோர்னியா கோப்பென் காலநிலை வகைப்பாடு கொண்டது. இதன் சியேரா நிவாடா மலைத்தொடர் பகுதிகள் குளிர்ந்த காலநிலையும், குளிர்காலத்தில் பனிப்பொழிவும் கொண்டது.  
வடக்கு கலிபோர்னியாவின் கோடை கால வெப்பநிலை 60 முதல் 100 பாகை பாரன்ஹீட்டும், குளிர்கால வெப்ப நிலை 30 முதல் 50 வரை கொண்டிருக்கும். சனவரி மற்றும் பிப்ரவரி போன்ற குளிர்காலத்தில் சியேரா நிவாடா மலைத்தொடரின் 3000 அடிகளுக்கு மேல் உயரத்தில் பனி மூடியிருக்கும்.  
## மக்கள் தொகை
- 1850= 86105
- 1860= 346714
- 1870= 516089
- 1880= 772778
- 1890= 961628
- 1900= 1147725
- 1910= 1569141
- 1920= 2003075
- 1930= 2632273
- 1940= 3066654
- 1950= 4654248
- 1960= 6318482
- 1970= 7849575
- 1980= 9359160
- 1990= 11490926
- 2000= 13234136
- 2010= 14573946
- 2020= 15775319

## சுற்றுலாத் தலங்கள்
1. யோசெமிட்டி தேசியப் பூங்கா
1. கோல்டன் கேட் பாலம்
1. சான் ஜோஸ் பாலாஜி கோவில்
## கல்வி நிலையங்கள்
### அரசு கல்வி நிலையங்கள்

:*கலிபோர்னியா பல்கலைக்கழகம் (பெர்க்லி)  
:*கலிபோர்னியா பல்கலைக்கழகம் டேவிஸ்  
:*கலிபோர்னியா பல்கலைக்கழகம் ஹேஸ்டிங்ஸ்  
:*கலிபோர்னியா பல்கலைக்கழகம் மெர்சிடு  
:*கலிபோர்னியா பல்கலைக்கழகம் சான்பிரான்சிஸ்கோ  
:*கலிபோர்னியா பல்கலைக்கழகம் சாந்த குரூஸ்  

- 11 கலிபோர்னியா மாநிலப் பல்கலைக்கழகங்கள்:

:* கலிபோர்னியா கடல்சார் அகாதமி  
:* கலிபோர்னியா மாநிலப் பல்கலைக்கழகம், சிக்கோ  
:* கலிபோர்னியா மாநிலப் பல்கலைக்கழகம், கிழக்கு விரிகுடா  
:* கலிபோர்னியா மாநிலப் பல்கலைக்கழகம், மோன்டேரே விரிகுடா  
:* கலிபோர்னியா மாநிலப் பல்கலைக்கழகம், பிரெஸ்னோ  
:* கலிபோர்னியா மாநிலப் பல்கலைக்கழகம், ஹம்போல்ட்  
:* கலிபோர்னியா மாநிலப் பல்கலைக்கழகம், சாக்ரமாண்டோ  
:* கலிபோர்னியா மாநிலப் பல்கலைக்கழகம், சான் பிரான்சிஸ்கோ  
:* கலிபோர்னியா மாநிலப் பல்கலைக்கழகம், சான் ஜோஸ்  
:* கலிபோர்னியா மாநிலப் பல்கலைக்கழகம், சோனோமா  
:* கலிபோர்னியா மாநிலப் பல்கலைக்கழகம், ஸ்தனிஸ்லஸ்  

### தனியார் கல்வி நிலையங்கள்
- ஸ்டான் போர்டு பல்கலைக்கழகம்
- பிராண்ட்மேன் பல்கலைக்கழகம்

## இதனையும் காண்க
- சான் பிரான்சிஸ்கோ விரிகுடாப் பகுதி
- தெற்கு கலிபோர்னியா
# கல்ஜானி ஆறு



**கல்ஜானி ஆறு** (*Kaljani River*) டோர்ஷா நதியின் துணை ஆறாகும், இது இமயமலையின் அடிவாரத்தில் பூட்டானில் உருவாகி (26°50'24"N 89°26'28"E) இது பூட்டான் மற்றும் இந்தியா வழியாக வடக்கிலிருந்து தெற்காக பாய்ந்து (26°16'25"N 89°35'01"E) தோர்ஷா ஆற்றுடன் சங்கமித்து மீண்டும் பிரம்மபுத்திரா ஆற்றுடன் சங்கமிக்கிறது. இது பத்மா நதியுடன் வங்காள விரிகுடாவுடன் கலக்கிறது. கல்ஜானி ஆற்றின் முக்கிய துணையாறுகள் [ ] டிமா, நோனை போன்றவை தூவார்சின் எழில் மிகு பிரதேசங்களாகின்றன. ஆற்றின் பெரும்பகுதி இந்திய மாநிலமான மேற்கு வங்கம் வழியாக பாய்கிறது. 1993 ஆம் ஆண்டில், இதன் கரையில் உள்ள அணையின் தடுப்புச் சுவர் கசிந்து, இடிந்து அலிபுர்துவார், ஹமில்தங்கஞ்ச் போன்ற நகரங்கள் வெள்ளத்தில் மூழ்கியதால் நகருக்குள் நூற்றுக்கணக்கான மக்களையும் விலங்குகளையும் கொல்லப்பட்டனர்.  

## கரையில் உள்ள முக்கிய இடங்கள்
புயென்சோலிங், ஜெய்கான், ஹமில்தங்கஞ்ச், நிம்தி, தக்சின் பரஜோர் காடு, அலிப்பூர்துவார், சிலாகனா ஆகியவை கல்ஜானி ஆற்றின் கரையில் அமைந்துள்ள சில இடங்கள்.
# பர்ஜாலா சட்டமன்றத் தொகுதி


**பர்ஜாலா சட்டமன்றத் தொகுதி** (*Barjala Assembly constituency*) என்பது இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும். இது மேற்கு திரிபுரா மாவட்டத்தின் ஒரு பகுதியாகும். இந்த சட்டமன்றத் தொகுதி பட்டியல் சாதியினருக்கு ஒதுக்கப்பட்டுள்ளது. இது திரிபுரா மேற்கு மக்களவைத் தொகுதியின் ஒரு பகுதியாகும்.  

## சட்டமன்ற உறுப்பினர்கள்
| ஆண்டு | சட்டமன்ற உறுப்பினர் | கட்சி |
| --- | --- | --- |
| 1972 | பசனா சக்ரபர்த்தி | இந்திய தேசிய காங்கிரசு |
| 1977 | கௌரி பட்டாச்சார்ஜி | இந்தியப் பொதுவுடமைக் கட்சி (மார்க்சிஸ்ட்) |
| 1983 |  |  |
| 1988 | தீபக் குமார் ராய் | இந்திய தேசிய காங்கிரசு |
| 1993 | அருண் பௌமிக் | ஜனதா தளம் (பி) |
| 1998 | தீபக் குமார் ராய் | இந்திய தேசிய காங்கிரசு |
| 2003 |  |  |
| 2008 | சங்கர் பிரசாத் தத்தா | இந்திய பொதுவுடமைக் கட்சி (மார்க்சிஸ்ட்) |
| 2013 | ஜிதேந்திர சர்க்கார் | இந்திய தேசிய காங்கிரசு |
| 2016 இடைத் தேர்தல் | ஜுமு சர்க்கார் | இந்திய பொதுவுடமைக் கட்சி (மார்க்சிஸ்ட்) |
| 2018 | திலிப் குமார் தாசு}}

=== 2016 இடைத்தேர்தல் ===

== மேலும் பார்க்கவும் ==

* திரிபுரா சட்டப் பேரவையின் தொகுதிகளின் பட்டியல்
* மேற்கு திரிபுரா மாவட்டம் |  |
# வேப்பங்குளம்


**வேப்பங்குளம்** (*Veppankulam*) என்பது இந்தியாவின் தமிழ்நாடு மாநிலத்தில் தஞ்சாவூர் மாவட்டத்தில் பட்டுக்கோட்டை வட்டத்தில் உள்ள ஒரு கிராமம் ஆகும்.  

## மக்கள்தொகை
2011 மக்கள்தொகை கணக்கெடுப்பின்படி, வேப்பங்குளத்தில் 681 ஆண்கள் மற்றும் 767 பெண்கள் என மொத்தம் 1448 பேர் இருந்தனர். பாலின விகிதம் 1126 ஆக இருந்தது. எழுத்தறிவு விகிதம் 81.18 ஆகும். வேப்பங்குளம் தென்னை ஆராய்ச்சி நிலையம் பரப்பளவில் மாநிலத்திலேயே மிகப்பெரியது.  

இக்கிராமத்தின் தெற்கே அமைந்துள்ள மாரியம்மன் கோயில், சுற்றுவட்டாரப் பகுதியில் பிரசித்தி பெற்ற கோயிலாகும்.
# சாமூத்திரி கோபுரம்


**சாமூத்திரி கோபுரம்** (Samoothiri Tower) என்பது தென்னிந்தியாவின் கோழிக்கோடு நகரத்தில் அமையவுள்ள ஒரு பல மாடிக் கோபுரம் ஆகும். மலபாரின் சுற்றுலாத் துறைக்கான தகவல் மையமாக இந்த கோபுரம் கட்டப்படும். சாமூத்திரி கோபுரம் 62 மீ உயரம் கொண்டதாக இருக்கும். முதல் இரண்டு தளங்களில் ஒரு வரலாற்று அருங்காட்சியகமும் 14 ஆவது அடுக்கில் ஒரு பார்வைக் கூடம் இருக்கும். பார்வைக் கூடத்திலிருந்து முழு நகரத்தின் பரந்த காட்சிகளையும் கண்டு அனுபவிக்க முடியும்.  

சாமூத்திரி கோபுரம் கோழிக்கோட்டின் புகழ்பெற்ற ஆட்சியாளர்களான சாமூத்திரியின் பெயரால் அழைக்கப்படுகிறது. குங்காலி மரக்கார் என்ற பெயரில் உள்ள தோட்டத்துடன் இந்த கோபுரம் இரட்டையாக அமைக்கப்படும். மேலும் அருகில் உள்ள மனஞ்சிரா சதுக்கத்தில் இருந்து நிலத்தடி அணுகலையும் கொண்டிருக்கும்.  

கட்டிடத்தின் வடிவமைப்பு அங்கீகரிக்கப்பட்டு, கேரள அரசு கோபுரத்திற்கு அனுமதி அளித்துள்ளது.  
## இவற்றையும் காண்க
- கோழிக்கோடு
- மானாஞ்சிறா
- சரோவரம் உயிரியல் பூங்கா
# இரத்தினம் கலை அறிவியல் கல்லூரி


**இரத்தினம் கலை மற்றும் அறிவியல் கல்லூரி** (*Rathinam College of Arts and Science*) என்பது கோயம்புத்தூர் ஈச்சனாரியில் உள்ள தனியார் கலை அறிவியல் கல்லூரியாகும். இது 2001 ஆம் ஆண்டு தொடங்கப்பட்டு, பாரதியார் பல்கலைக்கழகத்தின் கீழ் இயங்கிவருகிறது. என்ஏஏசி தரமதிப்பீட்டில் ஏ++ பெற்றுள்ளது.  

## துறைகள்
இக்கல்லூரியில் உள்ள துறைகள்.  
1. கணினி அறிவியல்
1. வணிகவியல்
1. உயிர் அறிவியல்
1. இயற்பியல்
1. கணிதம்
1. மனவியல்
1. அலங்கார வடிவமைப்பு
1. காட்சி தொடர்பியல்
1. ஆங்கிலம்
1. மேலாண்மை
# மராத்து கடற்கரை


**மராத்து கடற்கரை** (*Marad Beach*) என்பது இந்தியாவின் கேரள மாநிலம் கோழிக்கோடு நகரத்தில் கல்லாய் அருகே உள்ள ஒரு சிறிய மீன்பிடி கிராமமாகும். கல்லாய் இரயில் நிலையத்திற்கு பின்புறம் மராத்து கடற்கரை அமைந்துள்ளது.  

மராத்து சாலை கல்லாய் நகரில் இருந்து தொடங்குகிறது. சாக்கும் கடவு கிராமம் மற்றும் பையனக்கல் கிராமம் வழியாக இச்சாலை செல்கிறது. மராத்து மற்றும் கய்யாடித்தோடு கிராமங்கள் ஒன்றையொன்று ஒட்டியவையாகும்.  
## வரலாறு
2003 ஆம் ஆண்டில், மதம் சார்ந்த ஒரு சம்பவத்தில் எட்டு இந்துக்களும் ஒரு முசுலீமும் இங்கு கொல்லப்பட்டனர். 2009 ஆம் ஆண்டில் சிறப்பு நீதிமன்றம் 62 பேருக்கு ஆயுள் தண்டனை விதித்தது.  
## பொருளாதாரம்
இங்கு மீன்பிடித்தல் முக்கிய பொருளாதார மேம்பாட்டு நடவடிக்கையாகும்.  
## அடையாளங்கள்
- தேசிய நெடுஞ்சாலையில் உள்ள பன்னியங்கரையில் பன்னியங்கரை சாலை மேம்பாலம் கட்டப்பட்டு வருகிறது. இந்த மேம்பாலம் கட்டி முடிந்ததும், மராத்து கடற்கரை பயன்பெறத் தொடங்கும்.
- கோதீசுவரம் கோவில்
## இவற்றையும் காண்க
- கோழிக்கோடு கடற்கரை
- பேப்பூர்
# முர்சி மக்கள்


**முர்சி மக்கள்** (*Mursi*)கிழக்கு ஆப்பிரிக்காவில் உள்ள எத்தியோப்பியா நாட்டின் தென்மேற்கில் தெற்கு சூடான் எல்லையை ஒட்டிய பகுதிகளில், சுர்மா மொழிக் குடும்பத்தில் ஒன்றான முர்சி மொழி பேசும் பழங்குடி மக்கள் ஆவார். 2007ம் ஆண்டின் மக்கள் தொகை கணக்கெடுப்பின்படி, முர்சி மக்கள் தொகை 11,500 ஆக இருந்தது. இவர்களில் 848 பேர் நகர்புறங்களில் வாழ்கின்றனர். இம்மக்கள் மலைகளுக்கிடையே பாயும் ஓமோ ஆறு மற்றும் மகோ ஆறுகளுக்கு இடையே, எத்தியோப்பியா நாட்டின் தனிமையான, தொலைதூரப் பகுதியில் வாழ்கின்றனர். இவர்களின் அண்மைப் பகுதிகளில் ஆரி, பன்னா, போடி, காரோ, வெக்கு, யாங்கடோம் மற்றும் சுர்மா பழங்குடி மக்கள் வாழ்கின்றனர். எத்தியோப்பிய அரசு இம்மக்களை சுர்மா பழங்குடி வகுப்பில் சேர்த்துள்ளனர்.  

## சமயம் & பண்பாடு

முர்சி மக்கள் ஆன்ம வழிபாடு (நீத்தார் வழிபாடு) கடைபிடிக்கின்றனர். நகர்புறங்களில் வாழும் சில முர்சி மக்கள் கிறிஸ்தவ சமயத்தை பின்பற்றுகின்றனர்.முர்சி மற்றும் சுர்மா பழங்குடி பெண்கள் 15வது வயதில் உதட்டில் மர வட்டுகள் அணிகின்றனர். மேலும் சிலர் கூடுதல் பணம் சம்பாதிப்பதற்காக, சுற்றுலாப் பயணிகளைக் கவரும் வகையில் அவை அதிகளவில் அணிகின்றனர்.
# செம்பழுப்பு கதிர்க்குருவி


**செம்பழுப்பு கதிர்க்குருவி** (*Rufous cisticola*)(*சிசுடிகோலா ரூபசு*) என்பது சிசுடிகோலிடே குடும்பத்தில் உள்ள ஒரு வகை பறவை சிற்றினம் ஆகும். இது புர்க்கினா பாசோ, கமரூன், மத்திய ஆப்பிரிக்கக் குடியரசு, சாட், காம்பியா, கானா, கினி, மாலி, நைஜீரியா, செனிகல், சியேரா லியோனி மற்றும் டோகோ ஆகிய நாடுகளில் காணப்படுகிறது. இதன் இயற்கை வாழ்விடங்கள் மிதவெப்பமண்டல அல்லது வெப்பமண்டல உலர் புதர் மற்றும் மிதவெப்பமண்டல அல்லது வெப்பமண்டல உலர் தாழ் நிலப் புல்வெளி ஆகும்.
# சுர்மா மக்கள்



**சுர்மா மக்கள்** (*Suri*), கிழக்கு ஆப்பிரிக்காவின் எத்தியோப்பியா நாட்டின் தென்மேற்கில் தெற்கு சூடான் எல்லைப்பகுதிகளில் வாழும் பழங்குடி மக்கள் ஆவார். 1998ல் சுர்மா மக்கள் தொகை 80,000 மற்றும் 2007ல் 1,86,875 ஆக உயர்ந்துள்ளது. சுர்மா மக்கள் தொடர்புடைய பழங்குடிகள் முர்சி மக்கள், சுர்மா மக்கள் மற்றும் வெக்கு மக்கள் ஆவார்.  

## சமயம் மற்றும் நம்பிக்கைகள்
97% சுர்மா மக்கள் ஆன்ம வாதம் மற்றும் ஆவி வழிபாடு கடைபிடிக்கின்றனர்.சமீப காலத்தில் சிறிய அளவிலான சுர்மா மக்கள் கிறிஸ்தவ சமயத்தை பின்பற்றுகின்றனர்.  
## பொருளாதாரம்
சுர்மா பழங்குடிகள் வேளாண்மையை முக்கியத் தொழிலாக கொண்டுள்ளனர்.சோளம், பட்டாணி, முட்டைக்கோஸ், புகையிலை பயிரிடுகினர். மேலும் ஆடு, மாடு போன்ற கால்நடை வளர்ப்புத் தொழிலில் ஈடுபட்டுள்ளனர். தேன் சேகரிக்கின்றனர்.  
## பண்பாடு
சுர்மா பழங்குடிப் பெண்கள் காதுகளில் மர வட்டத் தட்டு அணிகின்றனர்
# ஸ்ரீ நாராயண குரு கல்லூரி



**ஸ்ரீ நாராயண குரு கல்லூரி** (ஆங்கிலம்:Sree Narayana Guru College) என்பது தமிழ் நாடு கோயம்புத்தூரில் உள்ள தனியார் கலை அறிவியல் கல்லூரியாகும். இது பாரதியார் பல்கலைக்கழகத்தின் கீழ் இயங்கி வருகிறது. இக்கல்லூரி 1994 ஆம் ஆண்டு ஸ்ரீ நாராயண குரு கல்வி அறக்கட்டளையின் சார்பாகத் தொடங்கப்பட்டது..  

## துறைகள்
இக்கல்லூரியில் உள்ள துறைகள்  
1. மொழித்துறை
1. கணினி அறிவியல்
1. வாழ்க்கை அறிவியல்
1. மேலாண்மை
1. சமுக அறிவியல்
1. வணியகவியல்
1. ஆங்கிலம்
1. கணிதம்
# இராமாயணமொழிசம்பு


**இராமாயணமொழிசம்பு** (ഭാഷാരാമായണചമ്പു) என்பது பூனம் நம்பூதிரியால் இயற்றப்பட்ட *மொழிசம்பு* வகையை சேர்ந்த கவிதை-வசனம் கலந்த ஒரு படைப்பாகும். *மொழிசம்பு* படைப்புகளில் இலக்கிய தரம், அளவு, ஆகியவற்றில் இது முதலிடம் பெறுகிறது. *இராமாயண மொழிசம்பு* இராவணனின் பிறப்பு, இராம அவதாரம், தாடகையின் அழிப்பு, போன்றவையில் துவங்கி சுவர்க்கத்தை அடைதல் வரை இருபது ஆய்வுக்கட்டுரைக்ளை கொண்டதாகும். கிட்டத்தட்ட இரண்டாயிரம் சுலோகங்கள், தண்டுகள், நூற்றைம்பதுக்கும் மேற்பட்ட உரைநடைகளையும் கொண்ட இந்த மாபெரும் கிரந்தத்தில் பூனத்தின் கூர்ந்து கவனிக்கும் ஆற்றல், இறைபக்தி, தடையற்ற கற்பனை, மற்றும் தகுந்த வார்த்தை பயன்பாடு, மனதின் விழிப்புணர்வு, ஆகியவற்றை காண இயலும்.  
## இலக்கிய நூலில் சம்புவின் பெருமை
"... இவை அனைத்தையும் விட அவரது மிகப்பெரிய சாதனை படைப்பு *பாஷா ராமாயண சம்பு*விலுள்ள இராவணன் பிறப்பு முதலான பாகங்களும், மற்றும் 13 சுவாதி திருநாள் சங்கீத கீர்த்தனைகளும் வெளியிடப்பட்டது தான். அதற்கு முன்புவரை இராமாயணசம்பு என்று ஒரு படைப்பு இருந்ததாக யாரும் அறிந்திருக்கவில்லை. இவற்றில் முதல் இரண்டு பகுதிகளுக்கு இராமாயண சம்பு என்றும் மற்ற பகுதிகளுக்கு உத்தர இராமாயண சம்பு என்றும் பெயரிடப்பட்டது." -- இவ்வாறு *கேரள இலக்கிய வரலாறு* என்ற இலக்கிய நூலில் *உள்ளூர் எஸ் பரமேசுவர ஐயர்**,* அறுபத்தி நாலாவது அத்தியாயத்தில் *கே. சிதம்பர வாத்தியார்* என்பவரை பாராட்டி எழுதியுள்ளார்.